EkBass/fiwiki-20250220-pages-articles huggingface dataset:
Kashmeera Lokuge

Kashmeera "Mira" Lokuge (s. 1994) on suomalainen kirjailija. Sri Lankassa syntynyt Lokuge muutti Lappeenrantaan 12-vuotiaana isänsä perässä. Hän on koulutukseltaan restonomi ja työskennellyt muun muassa digitaalisen sisällöntuotannon, podcastien ja myyntityön parissa. Lokuge on suorittanut asepalveluksen. Lokugen esikoisromaani on yhdessä Hyppe Salmen kanssa kirjoitettu Ilmatilaa, joka ilmestyi vuonna 2021. Vuonna 2024 Lokuge aloitti yhdessä Jenny Vun kanssa Crazians-podcastin. Lisäksi he tekevät omaa Crazians- kanavaa TikTokissa. Vuonna 2023 kaksikko teki TikTok-sisältöjä Yle Kioskin popup-tilille. == Teokset == * == Lähteet == Luokka:Suomalaiset kirjailijat Luokka:Vuonna 1994 syntyneet Luokka:Elävät henkilöt
GPT-3

GPT-3 on OpenAI:n kielimalli, joka julkaistiin 2020. Se on GPT- kielimalliperheen kolmas versio. OpenAI julkaisi GPT-3:sta kehittyneempiä versioita 15. maaliskuuta 2022. Kehittyneempi GPT-3.5 julkaistiin 30. marraskuuta 2022 ja seuraaja GPT-4 14. maaliskuuta 2023. GPT-3.5 on käytössä ChatGPT -tekoälyssä. == Ominaisuudet == Erään käyttäjän mukaan GPT-3 on aavemaisen hyvä tuottamaan koherenttia tekstiä. GPT-3:n kirjoittamia uutisia on vaikea erottaa ihmisen kirjoittamista. GPT-3 osaa koodata CSS-, JSX- ja Python -kielillä. == Katso myös == * GPT-2 * LaMDA == Lähteet == Luokka:OpenAI Luokka:Kielimallit Luokka:Vuoden 2020 ohjelmistot
Emmi Kaupinharju

Emmi Kaupinharju (s. 17. maaliskuuta 1986) on suomalainen pesäpalloilija. Kaupinharju edusti urallaan Superpesiksessä Feraa ja Porin Pesäkarhuja. Kaupinharju saavutti yhden SM-pronssin kaudella 2006. https://www.pesis.fi/wp- content/uploads/2021/02/Kaupinharju-Emmi.xlsx Hän pelasi ulkokentällä lukkarina. https://www.pesistulokset.fi/ottelut/12141#lineup Kaupinharju pelasi 96 Superpesiksen runkosarjan otelua. Näissä otteluissa hän löi kahdeksan tavallista juoksua, toi 17 juoksua ja keräsi 178 kärkilyöntipstettä. Kaupinharju pelasi 32 Superpesiksen ylemmän loppusarjan ottelua. Näissä otteluissa hän löi yhden tavallisen juoksun, toi kahdeksan juoksua ja keräsi 77 kärkilyöntipistettä. Kaupinharju pelasi kolme Superpesiksen alemman loppusarjan ottelua. Näissä otteluissa hän toi kaksi juoksua ja keräsi seitsemän kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1986 syntyneet Luokka:Elävät henkilöt
Renate Reinsve

Renate Hansen Reinsve (s. 24. marraskuuta 1987 Solbergelva) on norjalainen näyttelijä. Hänet tunnetaan erityisesti elokuvasta Verdens verste menneske, josta hän sai vuonna 2021 parhaan naisnäyttelijän palkinnon Cannesin elokuvajuhlilla sekä 2022 Amandaprisenin parhaasta naispääosasta. Reinsve valmistui Norjan teatterikorkeakoulusta vuonna 2013. ==Lähteet== ==Aiheesta muualla== * Internet Movie Database Luokka:Norjalaiset näyttelijät Luokka:Vuonna 1987 syntyneet Luokka:Elävät henkilöt
Naiset avaruudessa

Naiset ovat lentäneet ja työskennelleet avaruudessa melkein avaruuslentojen alusta asti. Ensimmäinen nainen avaruudessa oli neuvostoliittolainen Valentina Tereshkova. Hän lensi avaruuteen Vostok 6 -aluksella 16. kesäkuuta 1963. Kesäkuuhun 2020 mennessä vain 12% astronauteista on ollut naisia. == Lähteet == Avaruudessa Luokka:Avaruustoiminta
GPT-2

GPT-2 on OpenAI:n kielimalli, joka julkaistiin helmikuussa 2019. Se on GPT- kielimalliperheen toinen versio. GPT-2:n seuraaja GPT-3 julkaistiin vuonna 2020. == Katso myös == * LaMDA == Lähteet == Luokka:OpenAI Luokka:Kielimallit Luokka:Vuoden 2019 ohjelmistot
Sam Altman

Sam Harris Altman (s. 22. huhtikuuta 1985) on yhdysvaltalainen yrittäjä, sijoittaja ja ohjelmoija. Hän on OpenAI:n toimitusjohtaja. == Tausta == Altman sai ensimmäisen tietokoneensa 8-vuotiaana. Hän opiskeli Stanfordin yliopistossa. == Ura == Altman oli yksi Looptin perustajista 19-vuotiaana. Hän oli myös yrityksen ensimmäinen toimitusjohtaja. Altman sijoitti Y Combinatoriin vuonna 2011. Helmikuussa 2014 hänestä tuli Y Combinatorin toimitusjohtaja. Hän väistyi Y Combinatorin toimitusjohtajan paikalta ja siirtyi hallituksen puheenjohtajaksi maaliskuussa 2019 keskittyäkseen enemmän Open AI:hin. Altman toimii kahden ydinenergiayhtiön, Helionin ja Oklon hallituksen puheenjohtajana. Vuonna 2014 Altman toimi Redditin toimitusjohtajana kahdeksan päivän ajan. Vuonna 2015 Altman perusti OpenAI:n yhdessä Greg Brocmanin, Elon Muskin, Jessica Livingstonen, Peter Thielin, Microsoftin, Amazonin, Infosysin ja YC Researchin kanssa. OpenAI:n hallitus ilmoitti 17. marraskuuta 2023 erottavansa Altmanin toimitusjohtajan tehtävästään luottamuspulan vuoksi. Altman palasi toimitusjohtajaksi 20. marraskuuta. 20\. marraskuuta 2023 Microsoftin toimitusjohtaja Satya Nadella ilmoitti, että Altman liittyy Microsoftiin johtamaan uutta tekoälytutkimusryhmää. == Politiikka == Vuonna 2019 Altman järjesti varainkeruukampanjan San Franciscossa demokraattipuoleen presidenttiehdokas Andrew Yangin hyväksi. Toukokuussa 2020 Altman lahjoitti 250 000 dollaria Joe Bidenin presidenttikampanjalle. == Yksityiselämä == Altman on vegaani. Altman on homoseksuaali. Hän on seurustellut Oliver Mulherinin kanssa vuodesta 2023 alkaen. Altmanin sisko Annie Altman on väittänyt Sam Altmanin kohdalleen häntä lapsena kaltoin seksuaalisesti, fyysisesti, emotionaalisesti, verbaalisesti ja taloudellisesti. == Lähteet == == Aiheesta muualla == * Kotisivu Luokka:OpenAI Luokka:Yhdysvaltalaiset keksijät Luokka:Yhdysvaltalaiset yrittäjät Luokka:Vuonna 1985 syntyneet Luokka:Amerikanjuutalaiset Luokka:Elävät henkilöt
Reino Mäkeläinen

Reino Tapio Mäkeläinen (21. toukokuuta 1915 Tammela – 15. heinäkuuta 1999) oli suomalainen metsänhoitaja ja yritysjohtaja, joka sai metsäneuvoksen arvonimen. Viitattu 11.4.2023. Mäkeläisen vanhemmat olivat maatyöläinen August Mäkeläinen ja Matilda Roos ja puolisot 1946–1969 kansakoulunopettaja Laina Kaarina Turunen ja vuodesta 1971 kirjanpitäjä Helena Laaksonen. Mäkeläinen tuli ylioppilaksi Forssan yhteiskoulusta 1936 ja valmistui metsänhoitajaksi Helsingin yliopistosta 1941, virkatutkinnon hän suioritti 1945 ja teki 1950-luvulla opintomatkoja useisiin eri maihin. Mäkeläinen oli Helsingin yliopiston metsänarvioimistieteen laitoksen ylimääräinen assistentti 1941, harjoitteleva metsänhoitaja Metsähallituksen Uudenmaan hoitoalueella 1944–1945, Tuurin Terva Oy:n toimitusjohtaja 1945–1946, Sotevan metsäteollisuusosaston tarkastaja 1946, Katema Oy:n metsäpäällikkö 1946–1947 ja Oy Laivateollisuus Ab:n metsäosaston päällikkö vuodesta 1947, metsä- ja puutavaraosaston päällikkö 1950–1967, prokuristi vuodesta 1957 ja liimapuu- ja rakennuselementtituotannon toimialajohtaja ja johtoryhmän jäsen 1967–1980. Mäkeläinen oli myös Yhdistyneiden Kansakuntien elintarvike- ja maatalousjärjestö FAO:n asiantuntija Chilessä 1964 ja Insinööritoimisto Jaakko Pöyry & Co. Oy:n asiantuntija Hondurasissa 1976. Hänellä oli lisäksi useita asiantuntija- ja luottamustehtäviä. Liimapuun asiantija Mäkeläinen sai patentin lämpöeristetyille katto- ja seinäelementeille 1972. Metsäneuvoksen arvonimimi hänelle myönnettiin 1976. Mäkeläinen osallistui sekä talvisotaan että jatkosotaan ja palveli jatkosodan aikana myös vapaaehtoisena Saksan Waffen-SS-joukoissa. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1915 syntyneet Luokka:Vuonna 1999 kuolleet
Kesän jälkeen kaikki on toisin

Kesän jälkeen kaikki on toisin on Siri Kolun kirjoittama romaani, joka julkaistiin vuonna 2016. Teos voitti Topelius-palkinnon ja oli Lasten- ja nuortenkirjallisuuden Finlandia-ehdokkaana. ==Juoni== Kirjan päähenkilö Peetu on transsukupuolinen. Hän odottaa syksyllä tulevaa 18-vuotissyntymäpäiväänsä, jonka jälkeen hän pääsee korjausleikkaukseen. Helpottaakseen odotusta isä antaa Peetulle lahjaksi kymmenen purjelentoa. Ilmassa Peetu tuntee itsensä vapaaksi. Korjausprosessi on Peetulle valtava muutos, ja se vaikuttaa myös hänen lähipiiriinsä. Etenkin Peetun äidillä on vaikeuksia hyväksyä, että hänellä onkin pojan ja tyttären sijaan kaksi poikaa. Prosessi on kuitenkin käytävä läpi, jotta Peetu voisi tulla omaksi itsekseen. ==Lähteet== Luokka:Suomalaiset nuortenkirjat Luokka:Topelius-palkitut teokset Luokka:Vuoden 2016 kirjat
Hanhijoen koulu

Hanhijoen koulu on Paimion Preitilässä sijaitseva 1.–6. luokkien sekä kolmen pienryhmän peruskoulu. Lukukaudella 2022–2023 koulussa oli 11 opettajaa ja 136 oppilasta. ==Lähteet== ==Aiheesta muualla== * Koulun verkkosivut Luokka:Paimion rakennukset ja rakennelmat Luokka:Suomen peruskoulut
Dobšinská

Dobšinská on jääluola, joka sijaitsee Slovakiassa Slovenský raj’n kansallispuistossa. Luolaan pääsee Dobšinán kylästä Ducán vuoren pohjoisrinteeltä. Se syntyi samoihin aikoihin kuin sen lähellä oleva Stratenská jaskyňan luola. Dobšinskán ja Stratenskán luolan välissä on käytävä. Dobšiná kuuluu Stratenán luolastoon. Tämä luolasto muodostui Triaskaudella. Dobšinán luola on 1 491 metriä pitkä ja korkeimmillaan 75 metriä korkea. Luolan osia ovat Suuri halli ja Pieni halli sekä Ruffinyn käytävä. Luolan niissä osissa, missä ei ole jäätä, on kalkkikivimuodostumia, kuten tippukivimuodostumia. Kvartäärikauden keskivaiheilla aukesi käytävä Stratenskan luolaan, ja tämän jälkeen olosuhteet olivat otolliset jäätikön syntymiselle. Jäätikkö liikkuu muutaman senttimetrin vuodessa. Suurin jäämuodostuma on Suuressa hallissa, joka on 26,5 metriä pitkä. Luolan yleinen lämpötila on hieman alle nollan. == Lähteet == Luokka:Jääluolat
Lisa Nåbo

Lisa Johansson Nåbo (s. 27. marraskuuta 1994) on ruotsalainen sosiaalidemokraattinen poliitikko. Hän on toiminut Ruotsin sosiaalidemokraattisen nuorisoliiton puheenjohtajana syksystä 2021. Hän on koulutukseltaan poliisi. Nåbo on kotoisin Linköpingistä. ==Lähteet== ==Aiheesta muualla== Luokka:Ruotsin sosiaalidemokraattisen työväenpuolueen poliitikot Luokka:Ruotsalaisten poliittisten nuorisojärjestöjen puheenjohtajat Luokka:Ruotsalaiset poliisit Luokka:Vuonna 1994 syntyneet Luokka:Elävät henkilöt
Goodhartin laki

Goodhartin laki on periaate, jonka mukaan mittari menettää merkityksensä, kun siitä tulee tavoite. Tämä johtuu siitä, että ihmiset alkavat optimoida mittaria sen sijaan, että keskittyisivät alkuperäiseen tarkoitukseen. Laki on nimetty brittiläisen taloustieteilijän Charles Goodhartin mukaan, joka esitti sen ensimmäisen kerran vuonna 1975. Goodhartin laki on tärkeä go-to-market- tiimeille, koska se osoittaa, että pelkkä numeroiden seuraaminen ei riitä arvioimaan ja parantamaan liiketoiminnan tuloksia. Jos tiimi asettaa tavoitteekseen esimerkiksi tietyn määrän uusia asiakkaita tai myyntiä, se voi alkaa optimoida vain näitä mittareita ja unohtaa muut tekijät, kuten asiakastyytyväisyyden, tuotteen laadun tai pitkän aikavälin arvon. Tämä voi johtaa siihen, että tiimi saavuttaa tavoitteensa, mutta samalla heikentää yrityksen kilpailukykyä ja mainetta. Go-to-market-tiimien tulisi siis käyttää useita erilaisia mittareita arvioidakseen työnsä vaikutusta ja välttääkseen Goodhartin lain sudenkuopat. Tiimien tulisi myös olla tietoisia siitä, että mittarit voivat muuttua ajan myötä ja että niitä tulisi päivittää tarvittaessa. Lisäksi tiimien tulisi pyrkiä ymmärtämään mittareiden taustalla olevat syy-seuraussuhteet ja mekanismit eikä vain luottaa sokeasti lukuihin. Luokka:Taloustieteen käsitteet
Potkupallo-Hessu

Potkupallo-Hessu on Walt Disney Feature Animationin tuottama animaatioelokuva, joka esitettiin ensikerran NBC -kanavalla vuonna 1987. Matthew O'Callaghanin ja Darrell Van Cittersin ohjaama elokuva seuraa Hessu Hopoa, joka yrittää kouluttaa Tupun, Hupun ja Lupun jalkapallojoukkuetta ottelua varten. Animaatiodebyyttinsä tekevät Karhukopla, Mummo Ankka, Pelle Peloton sekä Pikku apulainen. Suomeksi Potkupallo-Hessu on julkaistu VHS:llä ja DVD:llä. == Äänirooleissa == Rooli Alkuperäinen ääni Suomenkielinen ääniDisneyn Urheilusuosikit DVD-kokoelman lopputekstit Hessu Hopo Tony Pope Petri Liski Roope Ankka Will Ryan Pekka Autiovuori Tupu, Hupu ja Lupu Russi Taylor Elli Castrén Mummo Ankka Russi Taylor Elli Castrén Karhukopla Will Ryan Jack Angel Phil Proctor Joonas Myllyveräjä Pekka Lehtosaari Petri Liski Jalkapallo-ottelun selostaja Chick Hearn Anssi Kukkonen == Lähteet == Luokka:Disneyn animaatioelokuvat‎ Luokka:Vuoden 1987 yhdysvaltalaiset elokuvat Luokka:Yhdysvaltalaiset lyhytelokuvat Luokka:Yhdysvaltalaiset televisioelokuvat
Laihiala

Laihiala on suomenkielinen sukunimi. Digi- ja väestötietoviraston mukaan sukunimen haltijoita on ollut Suomessa 45. (11.4.2023) ==Tunnettuja Laihiala- nimisiä henkilöitä== * Eino Laihiala (1916–1991), Mannerheim-ristin ritari ja sotilas * Ville Laihiala (s. 1973), muusikko == Lähteet ==
LaMDA

LaMDA (Language Model for Dialogue Applications) on sarja Googlen kehittämiä kielimalleja. Google julkisti LaMDA:n ensimmäisen version 18. toukokuuta 2021 Google I/O keynote -tapahtumassa. LaMDA 2 julkaistiin 11. toukokuuta 2022. LaMDA on käytössä Googlen 6. helmikuuta 2023 julkistamassa Bard-chatbotissa. == Väitteet tietoisuudesta == 11\. kesäkuuta 2022 Washington Post uutisoi Googlella työskentelevän Blake Lemoinen väittäneen LaMDAn tulleen tietoiseksi. Google kiisti väitteet. Wired-lehden haastattelussa Lemoine sanoi LaMDAn olevan Yhdysvaltain perustuslain 13. lisäyksessä tarkoitettu henkilö ja palkanneensa chatbotille asianajajan tämän pyydettyä sitä. Google antoi Lemoinelle potkut 22. heinäkuuta. Tieteellinen yhteisö on myös laajasti kiistänyt LaMDAn tietoisuuden. Yann LeCun sanoi, etteivät LaMDAn kaltaiset neuroverkot ole riittävän tehokkaita saavuttamaan todellista älykkyyttä. Lemoinen väitteet synnyttivät myös keskustelua Turingin testin hyödyllisyydestä tekoälyn tietoisuuden mittaamisessa. == Tuotteet == === Bard === Googlen 6. helmikuuta 2023 julkistama Bard-chatbotti käyttää LaMDAa. Bard tuli rajoitetusti saataville 21. maaliskuuta 2023. == Katso myös == * GPT-2 * GPT-3 * Tekoälyn etiikka == Lähteet == Luokka:Googlen ohjelmistot Luokka:Kielimallit Luokka:Vuoden 2021 ohjelmistot
Bariumperkloraatti

Bariumperkloraatti (Ba(ClO4)2) on barium- ja perkloraatti-ionien muodostama epäorgaaninen ioniyhdiste. Yhdistettä käytetään muun muassa pyrotekniikassa. ==Ominaisuudet, valmistus ja käyttö == Huoneenlämpötilassa bariumperkloraatti on valkoista kiteistä ainetta. Yhdisteen alkeiskoppi on heksagonaalinen. Bariumperkloraatista tunnetaan myös kidevedelliset tri- ja tetrahydraatit (Ba(ClO4)2·3H2O ja Ba(ClO4)2·4H2O). Bariumperkloraatti liukenee runsaasti veteen ja liukenee lisäksi poolisiin orgaanisiin liuottimiin kuten alkoholeihin ja asetoniin. Aine on vahva hapetin. Bariumperkloraattia valmistetaan bariumkarbonaatin ja perkloorihapon tai ammoniumperkloraatin reaktiolla. Vaihtoehtoinen tapa on bariumkloridin tai -kloraatin hapetus elektrolyyttisesti. :BaCO3 \+ 2 HClO4 → Ba(ClO4)2 \+ 4H2O + CO2 Bariumperkloraattia käytetään pyrotekniikassa vihreän valon tuottamiseen. Yhdistettä käytetään myös kuivausaineenaHelmut Vogt, Jan Balej, John E. Bennett. Peter Wintzer, Saeed Akbar Sheikh, Ptrizio Gallone, Subramanyan Vasudevan & Kalle Pelin: "Chlorine Oxides and Chlorine Oxygen Acids", teoksessa Ullmann's Encyclopedia of Industrial Chemistry, John Wiley & Sons, New York, 2010.. == Lähteet == Luokka:Bariumyhdisteet Luokka:Perkloraatit
Gemini (keskustelubotti)

Gemini on Googlen 6. helmikuuta 2023 julkistama keskustelubotti. Botin alkuperäinen nimi oli Bard, mutta se vaihdettiin 8. helmikuuta 2024. Bard perustui LaMDA-kielimalliin. Bard tuli rajoitetusti saataville 21. maaliskuuta 2023. == Tausta == Marraskuussa 2022 OpenAI julkaisi GPT-3-kielimalliin perustuvan ChatGPT-chatbotin. ChatGPT saavutti nopeasti suurta suosiota, jonka Google tulkitsi suurimmaksi uhaksi olemassa ololleen ja antoi punaisen varoituksen. Googlen perustajat Larry Page ja Sergey Brin kutsuttiin hätäkokoukseen, vaikka he olivat jo vetäytyneet Googlen johdosta vuonna 2019. Edellisenä vuonna Google oli julkistanut LaMDAn, mutta sitä ei ollut vielä julkaistu yleisön saataville. Tammikuussa DeepMind-yhtiön toimitusjohtaja paljasti Googlen kehittävän kilpailijaa ChatGPT:lle. == Historia == Bard julkistettiin 6. helmikuuta 2023. Se annettiin aluksi 10 000 luotettavan testaajan testattavaksi. Rajoitetusti saataville Bard tuli 21. maaliskuuta. Pian Bardin julkaisun jälkeen Google uudelleenorganisoi Google Assistantista vastanneen tiimin, jotta nämä voisivat siirtyä kehittämään Bardia. 31\. maaliskuuta paljastettiin Googlen aikovan siirtää Bardin LaMDA-kielimallista PaLM-kielimalliin. Bard tuli yleisesti saataville 10. toukokuuta 2023 Google I/O -tapahtumassa. Toukokuun 2023 puolivälissä Bard oli käytettävissä 180 maassa, muttei yhdessäkään Euroopan unionin maassa tai Kanadassa. Tämän arvellaan johtuvan EU:n tietosuoja-asetus GDPR:sta ja vastaavasta lainsäädännöstä. Esimerkiksi OpenAI:n ChatGPT kiellettiin Italiassa asetuksen perusteella. Heinäkuussa 2023 Bard tuli saataville Suomeen. Joulukuusta 2023 alkaen Bardin englanninkieliset toiminnot perustuivat Googlen uudelle Gemini Pro -tekoälymallille, jonka Google kehui vähintäänkin vastaavan OpenAI:n tekoälymallin kykyjä. == Lähteet == Luokka:Googlen ohjelmistot Luokka:Chatbotit Luokka:Vuoden 2023 ohjelmistot
Working Week

Working Week oli brittiläinen smooth jazz -yhtye, joka oli aktiivinen 1980- ja 1990-luvulla. Sen perustajajäseniä vuonna 1983 olivat kitaristi Simon Booth ja saksofonisti Larry Stabbins walesiläisen laulajan Alison Stattonin yhtyeestä Weekend. He julkaisivat vuonna 1984 singlen ”Venceremos (We Will Win)”, joka on kunnianosoitus chileläiselle runoilijalle Víctor Jaralle. Kappaleella laulavat Robert Wyatt ja Tracey Thorn. Eräällä levytyksellä laulaa Julie Tippetts, kunnes laulusolistiksi vakiintui Juliet Roberts, joka laulaa jo yhtyeen esikoistupla-albumilla Working Nights (1985) ja kahdella seuraavalla albumilla. Vuoden 1989 albumilla Fire in the Mountain solistina on jälleen Tippetts, ja viimeiseksi jääneellä albumilla Black and Gold (1991) laulaa Eyvon Waite. Helsingin Sanomien Markku Fagerlund luonnehti yhtyettä vuonna 1986 kahden ensimmäisen albumin perusteella kuplivaksi sekoitelmaksi soulia, latinalaisrytmejä, rockia ja jazzia, jossa yhdistyvät korkea ammattitaito, tyylitaju sekä tiheä tunnelma. ==Albumit== *Working Nights (2-LP, Virgin Records 1985) *Compañeros (Virgin Records 1986) *Surrender (Virgin Records 1987) *Payday (Best of Working Week) (kokoelma, Virgin Records / Venture 1988) *Fire in the Mountain (10 Records, 1989) *Black and Gold (10 Records, 1991) ==Lähteet== Luokka:Brittiläiset jazzyhtyeet
Josef Kaplan

Josef Kaplan (6. joulukuuta 1903 Viipuri – 23. toukokuuta 1978 Lontoo) oli suomalainen sisätautilääkäri ja nuoruudessaan maajoukkuetason jääpalloilija. Josef Kaplan opiskeli ylioppilaaksi Viipurissa ja muutti 1920-luvun alussa Helsinkiin ja opiskeli lääkäriksi Helsingin yliopistossa valmistuen vuonna 1933. Sen jälkeen jatko-opiskeli vielä Itävallassa ja Ruotsissa valmistuen vuonna 1940 sisätautilääkäriksi. Vuosina 1940–1946 hän työskenteli kunnallisissa ja valtiollisissa sairaaloissa kuten Kivelän sairaalassa. Sen jälkeen hän siirtyi Helsingin kaupungin liikennelaitoksen päällikkölääkärin virkaan, jossa tehtävässä hän oli eläköitymiseensä eli vuoteen 1961 asti. Talvi- ja jatkosodassa hän toimi sairasjunan päällikkölääkärinä ja sotasairaalan lääkärinä. Sotilasarvoltaan hän oli lääkintämajuri. Josef "Kapsi" Kaplan aloitti jääpallouransa Viipurissa paikallisten IFK:n ja Reippaan riveissä. Hän siirtyi opiskelujen myötä Helsinkin ja siirtyi Kiffenin jääpallomiehistöön kaudesta 1925/1926 lähtien. Alkujaan hän pelasi hyökkääjänä, mutta siirtyi myöhemmin puolustukseen. Hänestä tuli 1920-luvulla Suomen parhaita keskustukimiehiä. Maaotteluita hänen urallaan kertyi 6 A -maaottelua ja 1 B -maaottelu. SM-mitaleita hän oli voittamassa Kiffenin riveissä kaksi SM-hopeaa. Uransa hän lopetti kauden 1930 jälkeen. ==Saavutuksia== Jääpallo: * kaksi SM-hopeaa 1926 ja 1930 * 6 A- ja 1 B-maaottelua == Lähteet == Luokka:Suomalaiset lääkärit Luokka:Suomalaiset jääpalloilijat Luokka:Suomen juutalaiset Luokka:Vuonna 1903 syntyneet Luokka:Vuonna 1978 kuolleet
FIA Formula Two Championship (2009–2012)

FIA Formula Two Championship oli FIA:n Formula 2 -luokan autojen kilpasarja vuosina 2009–2012. == Historia == Vuonna 2008 Kansainvälinen autoliitto (FIA) ilmoitti Formula 2:n aloittamisesta uudelleen kaudesta 2009 alkaen. Sarjan tarkoitus oli toimi edullisena askeleena kehittää kuljettajia Formula 1 -sarjaan. Sopimuksen autojen toimittamisesta voitti Jonathan Palmerin johtama MotorSport Vision -yhtiö (MSV). MSV antoi autojen suunnittelun Williams F1 -tallille ja moottoreiksi valittiin turboahdettu Audin moottori. FIA:n arviona oli, että yhden auton ajattaminen kaudessa maksaisi ja että auton suorituskyky olisi jossakin Formula 1:n ja Formula 3:n välillä. Sarja aloitti toimintansa kaudella 2009. Sarja kilpaili Bernie Ecclestonen hallinnoiman GP2-sarjan kanssa. Kauden 2009 kilpailukalenteriin kuului kahdeksan kilpailuviikonloppua eurooppalaisilla radoilla pääasiassa FIA:n WTCC-sarjan kilpailuviikonloppujen ohella. Jokaisena viikonloppuna ajettiin kaksi noin 110 kilometrin mittaista kilpailua. Sarjan mestarille oli luvassa testi Williamsin Formula 1 -autolla, ja kolmelle parhaalle FIA myönsi F1-luokassa tarvittavan superlisenssin. Kilpailuviikonloppujen lisäksi sarjaan kuului viidet viralliset testit, joista kolmet järjestettiin ennen kauden alkua. Kaudella 2009 mestaruuden voitti Andy Soucek. Kautta varjosti kahdeksannessa osakilpailussa tapahtunut onnettomuus, jossa edellisenä päivänä ensimmäisen palkintosijansa saavuttanut Henry Surtees sai surmansa. Sarja toimi vuoteen 2012 asti. Sarjan promoottori MotorSport Vision päätti, että sarja lopettaa toimintansa eikä kilpaile kaudella 2013. == Pistejärjestelmä == Kaudella 2009 pisteet jaettiin asteikolla 10-8-6-5-4-3-2-1. Maaliskuussa 2010 ilmoitettiin, että pistejärjestelmä muutetaan Formula 1:ssä käytetylle asteikolle 25-18-15-12-10-8-6-4-2-1, jossa voittaja saa 25 pistettä. == Mestarit == Kausi Kuljettaja 2009 Andy Soucek 2010 Dean Stoneman 2011 Mirko Bortolotti 2012 Luciano Bacheta == Lähteet == Luokka:Formula 2
Jónína Bjartmarz

Jónína Bjartmarz (s. 23. joulukuuta 1952) on islantilainen edistyspuolueen poliitikko, joka toimi Islannin ympäristöministerinä vuosina 2006–2007. Jónína syntyi Reykjavíkissä. Hän valmistui lakimieheksi Islannin yliopistosta vuonna 1981. Hän työskenteli vuonna 1981 Hafnarfjörðurin, Garðabærin ja Seltjarnarnesin voutien sekä Kjósarsýslan nimismiehen palveluksessa, vuonna 1982 Reykjavíkin kaupunginvoudilla ja vuosina 1982–1984 Ísafjörðurin voudilla ja Ísafjarðarsýslan nimismiehellä. Vuodesta 1985 hän on työskennellyt aviomiehensä kanssa johtamassa lakiasiaintoimistossaan. Vuonna 2000 hänet valittiin Alþingiin. Vuosina 2000–2006 hän toimi Alþingin terveys- ja sosiaaliturvavaliokunnan puheenjohtajana. Vuosina 2003–2006 hän toimi Alþingin 2. varapuhemiehenä sekä Pohjoismaiden neuvoston Islannin-delegaation puheenjohtajana. Vuosina 2006–2007 hän toimi ympäristöministerinä sekä pohjoismaisen yhteistyön ministerinä. == Lähteet == Luokka:Vuonna 1952 syntyneet Luokka:Elävät henkilöt Luokka:Islannin ministerit Luokka:Islannin ympäristöministerit
AC Monza

Associazione Calcio Monza on italialainen, vuonna 1912 perustettu jalkapalloseura, jonka kotipaikka on Lombardiassa sijaitseva Monza. Se pelaa kaudella 2022-2023 Italian korkeimmalla sarjatasolla Serie A:ssa, jonne se nousi ensimmäistä kertaa historiassaan vuonna 2022. == Lähteet == Luokka:Italialaiset jalkapalloseurat Luokka:Monza
Helena Marttila

Helena Marttila (s. lokakuu 1984 Espoo) on suomalainen SDP:n kansanedustaja. Marttila sai eduskuntaavaaleissa 2023 4 171 ääntä ja jäi ensimmäiselle varasijalle. Hän kuitenkin nousi heti kansanedustajaksi vaalikaudelle 2023–2027 Miapetra Kumpula-Natrin jatkaessa EU-parlamentissa parlamenttikauden loppuun. Europarlamenttivaalien 2024 jälkeen Marttila jatkoi kansanedustajana Kumpula-Natrin eduskuntaan palaamisesta huolimatta, kun kansanedustaja Maria Guzenina sai paikan Euroopan parlamentissa. Koulutukseltaan Marttila on sosiaalityöntekijä sekä valtiotieteiden maisteri. Hänen isoisänsä oli kansanedustaja ja maatalousministeri Nestori Kaasalainen. == Lähteet == Luokka:Suomen Sosialidemokraattisen Puolueen poliitikot Luokka:Nykyiset kansanedustajat Luokka:Nykyiset Espoon kaupunginvaltuutetut Luokka:Uudenmaan vaalipiiri Luokka:Vuonna 1984 syntyneet Luokka:Elävät henkilöt Luokka:Länsi- Uudenmaan aluevaltuutetut
Miesten Suomisarjan kausi 2022–2023

Miesten Suomisarjan kausi 2022–2023 oli järjestyksessään 3. Suomisarjan kausi. Suomisarja alkoi 15. syyskuuta 2022. Uusia joukkueita sarjassa olivat Inssi- Divarista pudonneet Pirkat Pirkkalasta, PSW Kuopiosta, Soittorasia Tamperelta ja Salibandyn 2. divisioonasta nousset Dynamo Oulusta, ISB Ilmajoelta, Pelicans SB Lahdesta, Voima Imatralta ja SCH Hyvinkäältä. Kauden päätteeksi 2. divisioonaan putosivat ISB, Hatsina, VSS, GrIFK ja O2-Jyväskylä Akatemia. == Joukkueet ja lohkojako == Lohko A Joukkue Kunta Kotihalli Blue Fox Uusikaarlepyy Tähtihalli Classic United Tampere Spiral-Halli Dynamo Oulu Zemppi-areena ISB Ilmajoki Ilmajoki-halli Konnat Seinäjoki Qmax Arena KrP Akatemia Nokia Raholan Liikuntakeskus MLT Seinäjoki Seinäjoen Uimahalli- Urheilutalo Merikoski SBT Oulu Kastellin monitoimitalo Nibacos Kokkola Kampushalli SB Vaasa Vaasa OP-Arena Lohko B Joukkue Kunta Kotihalli Blackbirds Kerava Kurkelan koulu FoSu Forssa Jokioisten Leipä-Areena Hatsina Mikkeli Saimaa Stadiumi Ilves Tampere Spiral-Halli Kosken Dynamo Hollola Koskihalli O2-Jyväskylä Akatemia Jyväskylä Buugi Liikunta- ja Hyvinvointikeskus Pirkat Pirkkala Pirkkalan vapaa-aikakeskus PSW Kuopio Lippumäki PTU Pori Itätuuli Areena RSS Panthers Riihimäki Riihimäen urheilutalo SCH Hyvinkää Martinhalli Soittorasia Tampere Spiral-Halli Lohko C Joukkue Kunta Kotihalli GrIFK Kauniainen Kauniaisten palloiluhalli Loviisan Tor Loviisa Loviisan liikuntahalli Pelicans SB Lahti Lahti Energia -areena PSS Porvoo Aurorahalli SB Vantaa Vantaa Myyrmäen urheilutalo SBS Kings Espoo Esport Arena SBS Wirmo Mynämäki HaNi-Halli SC Wolves Parainen PUNT Liikuntahalli S.S. Storm Siuntio Fennia Arena Sudet SB Kouvola Jatke Areena Voima Imatra Imatran urheilutalo VSS Vihti Vihdin Kirkonkylän Campus == Lohkojen sarjataulukot == === Lohko A === === Lohko B === === Lohko C === == Inssi-Divari Karsinta == Inssi- Divarissa 12.-13. sijoittuneet joukkueet eli Happee Steamers ja ÅIF ja Suomisarjan kolmen lohkon kaksi parasta joukkuetta (yhteensä kahdeksan joukkuetta). Pelaavat kolmivaiheiset pudotuspelit paras kolmesta -systeemillä. Toisen ja kolmannen vaiheen voittajat (kolme joukkuetta) pelaavat InssiDivarissa kaudella 2023-24. == Suomisarja, Säilymiskarsinnat == === Suomisarja 1.vaihe === \---- \---- \---- \---- === Suomisarja 2.vaihe === \---- \---- == Suomi-Sarja, Nousukarsinnat == \---- \---- \---- \---- \---- \---- \---- == Lähteet == * Suomisarja Salibandy.fi * Tulospalvelu Salibandy.fi Luokka:Salibandykaudet Luokka:Suomen salibandysarjat Suomisarja miehet 2023 Suomisarja miehet 2023
Juha-Petri Ruohola

Juha-Petri Sakari Ruohola (s. 5. kesäkuuta 1964 Luvia) on suomalainen lääkintälippueamiraali. Hän on toiminut Puolustusvoimien ylilääkärinä 1.11.2022 lähtien. Tätä ennen hän toimi vuodesta 2016 lähtien Merivoimien ylilääkärinä. Hän on ensimmäinen lääkintälippueamiraali Suomessa. Aikaisemmin Ruohola on toiminut ylilääkärinä, päällikkölääkärinä, tutkijana ja vanhempana tutkijana Sotilaslääketieteen keskuksessa, osastonlääkärinä ja tutkijalääkärinä Keskussotilassairaalassa sekä päällikkölääkärinä, osastonlääkärinä ja sotilaslääkärinä Porin prikaatissa. Hän on palvellut myös kriisinhallintatehtävissä mm. päällikkölääkärinä YK:n UNMEE-operaatiossa Etiopiassa ja Eritreassa sekä apulaisesikuntapäällikkönä EU:n EUNAVFOR MED -operaatiossa Välimerellä. Ruohola suoritti lääketieteen lisensiaatin tutkinnon Turun yliopistossa vuonna 1996 ja väitteli lääketieteen tohtoriksi vuonna 2008 Helsingin yliopistosta. ==Lähteet== Luokka:Suomalaiset lääkärit Luokka:Suomalaiset amiraalit Luokka:Vuonna 1964 syntyneet Luokka:Elävät henkilöt
Laodike III

Laodike III (; k. noin 176 eaa.) oli Seleukidien hallitsijasukuun kuulunut kuningatar ja kuningas Antiokhos III:n puoliso. Hän myös oli ensimmäinen naispuolinen henkilö, jonka ympärille kehittyi vastaavankaltainen hallitsijakultti kuin miespuolisille seleukidihallitsijoille oli tapana. == Kuningattarena == Laodike III:n asema Seleukidien valtakunnan poliittisessa elämässä oli naiseksi poikkeuksellisen merkittävä. Naituaan Antiokhoksen vuonna 222 eaa. hänestä tuli Seleukidien valtakunnan kuningatar. Vuonna 217 eaa. hän osallistui Antiokhos III:n rinnalla Rhaphian taisteluun, joka käytiin Ptolemaios IV:n joukkoja vastaan. Hän toimi näkyvästi hyväntekijänä myös erilaisissa Seleukidivaltakunnan ja paikallistason hallintojen välisissä hankkeissa. Julkisen toimintansa johdosta hän saavutti näkyvyyttä ja suosiota valtakunnan eri kaupungeissa. Antiokhos III muodosti vuonna 193 eaa. puolisolleen hallitsijakultin. Kultilla oli virallisesti tunnustettu status ja esimerkiksi omat papittarensa. Laodike III:sta tuli näin ollen ensimmäinen naispuolinen seleukidihallitsija, jolle kyseisenkaltainen kultti perustettiin. Vuonna 192 eaa. Antiokhos III vaihtoi puolisoaan. Laodike III:n asema valtakunnan politiikassa säilyi kuitenkin tämänkin jälkeen vaikutusvaltaisena, eikä Antiokhos III:n uusi puoliso saanut vastaavankaltaista laajasti vaikutusvaltaista asemaa. Myöhemmin Laodike III:n ja Antiokos III:n yhteisen pojan Seleukos IV Filopatorin perittyä Seleukidivaltakunnan kruunun, toimi Laodike III edelleen hovissa kuningataräidin asemassa. == Sukulaissuhteet == Laodike III:n vanhemmat olivat Pontoksen kuningas Mithridates II sekä tämän puoliso Laodike, joka oli Seleukidikuningas Antiokhos II:n tytär. Laodike III oli naimisissa kuningas Antiokhos III:n kanssa vuosina 222 eaa. - 192 eaa. Heidän pojistaan tunnetaan Seleukos IV Filopator ja Antiokhos IV Epifanes, jotka nousivat vuoroillaan Seleukidivaltakunnan hallitsijoiksi. Tyttäristä puolestaan tunnetaan Laodike, josta tuli myöhemmin Seleukidivaltakunnan kuningatarpuoliso sekä Kleopatra, josta tuli Ptolemaios V:n puoliso. == Lähteet == Luokka:Seleukidit Luokka:170-luvulla eaa. kuolleet
Midjourney

Midjourney on Midjourney Inc.:n kehittämä tekoälypohjainen kuvagenerointimalli. Midjourneyn avoin betaversio julkaistiin 12. heinäkuuta 2022, vakaata versiota ei ole vielä julkaistu. Midjourneyn tärkeimmät kilpailijat ovat DALL-E ja Stable Diffusion. Maaliskuusta 2023 alkaen Midjourney ei piirrä kuvia Xi Jinpingistä. Syynä tähän on kehittäjien pelko Kiinan sensuurista. == Lähteet == Luokka:Kieliteknologia Luokka:Kuvageneraattorit
Axel Emil Nyberg

Axel Emil Nyberg, syntynyt 11. maaliskuuta 1851 Helsingissä, kuollut 23. huhtikuuta 1894 Helsingissä, oli suomalainen muotokuvamaalariDödsfall. Kansalliskirjasto, Tammerfors 26.4.1894. Viitattu 29.7.2024.. Hänen vanhempansa olivat kuvernementinsihteeri Carl Otto Nyberg ja Fredrika Petrell. Nyberg aloittia toimistoassistenttina Helsingfors Dagbladin toimituksessa ja myöhemmin hänet hyväksyttiin opiskelijaksi teatterikouluun. Hänestä tuli myös taideyhdistyksen piirustuskoulun opiskelija. Jonkin ajan kuluttua hän työskenteli piirtäjänä rautatien piirustustoimistossa. Sen jälkeen hän oleskeli osan aikaa Tukholmassa ja osan aikaa Pietarissa ja teki muotokuvia mustalla liidulla ja akvarelliväreillä. Hän jatkoi muotokuvamaalausta myös Helsinkiin palattuaan. Monet hänen teoksistaan olivat huomattavan samanlaisia kuin alkuperäiset. Nyberg toimi myös riimiseppänä ja runoilijana. Monet näistä, yleensä humoristisista runoista, sisältyivät vitsilehtiin "Kurre" ja "Spets" salanimellä "Pelle". Nybergin mainos Wasa Tidningissä 28.11.1893 kuvaa hänen muotokuvatuotantoaan: "Sopiva joululahja. Pastelli- ja öljyväriset muotokuvat suurennetaan ja maalataan valokuvien perusteella. Näytteet ovat esillä Mr. V. Heynon ja Montinin kirjakaupoissa, joissa myös tilauksia otetaan vastaan. AE Nyberg" Sama ilmoitus julkaistiin myös 30.11. ja 1.12.1893. Turun Underrättelserissä 30.12.1894 ja Hufvudstadsbladetissa 1.1.1895 Axel Emil Nyberg on mainittu otsikon Kuolema korjaa alla. Kuolinilmoitus Hufvudstadsbladetissa 23.4.1894: "Että rakas mieheni insinööri Axel Emil Nyberg kuoli hiljaa ja rauhallisesti 23. huhtikuuta 43-vuotiaana aiheuttaen katkeraa surua minulle, sijaispojalleni, äidin siskolle, veljelle, sukulaisille ja monille ystäville, Saan vain tällä tavalla ilmoittaa. Selma Nyberg." Helsingissä Axel Emil Nyberg asui seuraavissa osoitteissa: Kulmakatu 3, konekirjoittaja (1879-83), Yrjönkatu 29, taiteilija (1891-92), Esplanadinkatu 35, taiteilija (1892-93). 31. joulukuuta 1882 Nyberg avioitui Helsingissä Selma Adolfina Karlssonin kanssa, joka oli Arbogasta Ruotsista. Nybergin hautajaiset pidettiin 26. huhtikuuta 1894 Helsingin Hietaniemen hausmaalla, jossa hänen hautansa sijaitsee. ==Galleria== Läsförhöret av Axel Emil Nyberg.jpg|Nybergin piirustuskoulussa maalaama kopio, R.W. Ekmanin Kinkeripäivän aamuna. Obekant man målad av Axel Emil Nyberg.jpg|Muotokuva, öljy 1888. Obekant kvinna målad av A E Nyberg.jpg|Muotokuva, öljy 1889. Laura Sofia Granit gift Jäderholm.jpg|Laura Sofia Jäderholm, öljy. Gustav Wilhelm Jäderholm.jpg|Gustav Wilhelm, öljy. ==Lähteet== Luokka:Suomalaiset taidemaalarit Luokka:Muotokuvamaalarit Luokka:Vuonna 1894 kuolleet Luokka:Vuonna 1851 syntyneet
Luettelo 2000-vuosikymmenen tietokoneista

Tämä luettelo 2000-vuosikymmenen tietokoneista on järjestetty julkaisuvuoden mukaan. == 2000 == * iMac G3 (kesä 2000) == 2001 == * iMac G3 (varhainen 2001) * iMac G3 (kesä 2001) == 2002 == * iMac G4 Flat Panel * Power Mac G4 (2. sukupolvi, 2002 puoliväli) * Power Mac G4 (3. sukupolvi, 2002 puoliväli) == 2003 == * HP Compaq d325 * HP Compaq d330 * HP Compaq d530 * iMac G4 1 GHz Flat Panel * Power Mac G4 (varhainen 2003) * Power Mac G5 (2003 puoliväli) == 2004 == * HP Compaq dc5000 * HP Compaq dc7100 * HP Compaq dx6100 * HP dx2000 * iMac G5 * Power Mac G5 (myöhäinen 2004) == 2005 == * HP Compaq dc5100 * HP Compaq dc5150 * HP Compaq dc7600 * HP Compaq dx6120 * HP dx2100 * HP dx2150 * Mac Mini (varhainen 2005) * Mac Mini (2005 puoliväli) * Mac Mini (myöhäinen 2005) * Power Mac G5 (varhainen 2005) * Power Mac G5 (myöhäinen 2005) == 2006 == * HP Compaq dc5700 * HP Compaq dc5750 * HP Compaq dc7700 * HP dx2009 * HP dx2080 * HP dx2200 * HP dx2700 * HP dx2708 * iMac G5 (varhainen 2006) * iMac G5 (2006 puoliväli) * iMac G5 (myöhäinen 2006) * Mac Mini (varhainen 2006) * Mac Mini (myöhäinen 2006) * MacPro (2006 puoliväli) == 2007 == * HP Compaq dc7800 * HP dx2040 * HP dx2250 * HP dx2300 * HP dx2390 * HP dx2400 * iMac G5 (2007 puoliväli) * Mac Mini (2007 puoliväli) == 2008 == * HP Compaq dc5800 * HP Compaq dc5850 * HP Compaq dc7900 * HP dx2450 * HP dx2480 * HP dx2810 * iMac G5 (varhainen 2008) * MacPro (varhainen 2008) == 2009 == * HP Compaq 6000 Pro * HP dx1000 * HP Elite 7000 * HP Pro 3000 * iMac G5 (varhainen 2009) * iMac G5 (2009 puoliväli) * iMac G5 (myöhäinen 2009) * Mac Mini (varhainen 2009) * Mac Mini (myöhäinen 2009) * MacPro (varhainen 2009) * Xserver (varhainen 2009) == Katso myös == * Luettelo 2010-luvun tietokoneista * Luettelo 2000-vuosikymmenen ohjelmistoista == Lähteet == 2000-vuosikymmenen tietokoneista
Gösta Lesch

Gösta Victor Lesch (16. heinäkuuta 1906 – 7. joulukuuta 1944) oli suomalainen jalkapalloilija. Leschin veljet Birger Lesch ja Jarl Lesch olivat myös jalkapalloilijoita ja jääpalloilijoita. Gösta Lesch pelasi puolustajana. Hän aloitti uransa Kiffenin riveissä, mutta vaihtoi kausiksi 1930 ja 1931 HIFK:n riveihin. HIFK:ssa hän oli voittamassa kaksi Suomen-mestaruutta eli 1930 ja 1931. Kaikkiaan hän pelasi 24 sarjamuotoisen pääsarjan ottelua vuosina 1930-1932. Sen jälkeen Kiffen putosi alempiin sarjoihin. Siviilityönä Gösta Leschillä oli työnjohtajuus Kone- ja Siltarakennus Oy:n palveluksessa. ==Saavutuksia== Jalkapallo: * kaksi SM-kultaa 1930 ja 1931 HIFK:n riveissä ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1906 syntyneet Luokka:Vuonna 1944 kuolleet
Harald Løbak

Harald Johan Løbak (2. kesäkuuta 1904 Trysil – 6. helmikuuta 1985) oli norjalainen työväenpuolueen poliitikko. Hän istui suurkäräjillä 1945–1973 ja toimi Norjan maatalousministerinä 1956–1960. Vuosina 1938–1940 ja 1945–1956 hän oli Trysilin pormestari. ==Lähteet== ==Aiheesta muualla== * Harald Løbak Norjan suurkäräjien verkkosivuilla Luokka:Norjan maatalousministerit Luokka:Norjan pormestarit Luokka:Vuonna 1904 syntyneet Luokka:Vuonna 1985 kuolleet
Einar Wøhni

Einar Joachim Wøhni (7. toukokuuta 1920 Lebesby – 14. helmikuuta 1987) oli norjalainen työväenpuolueen poliitikko. Hän istui suurkäräjillä 1961–1965 ja toimi Norjan maatalousministerinä 1960–1963. ==Lähteet== ==Aiheesta muualla== * Einar Wøhni Norjan suurkäräjien verkkosivuilla Luokka:Norjan maatalousministerit Luokka:Vuonna 1920 syntyneet Luokka:Vuonna 1987 kuolleet
Dalane Tidende

Dalane Tidende (vuosina 1885–1934 Dalernes Tidende) on norjalainen vuonna 1885 perustettu paikallislehti, jonka toimitus on Egersundissa Eigersundin kunnassa. Lehti ilmestyy kolmesti viikossa ja kuuluu Amedia-konserniin. Dalane Tidende.JPG|Lehden toimitus. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Eigersund
Merja Minkkinen

Merja Minkkinen, o.s. Hurri (s. 1957), on suomalainen toimittaja, tietokirjailija ja yhteiskuntatieteen tohtori. Minkkinen toimi uransa alussa Suomen Sosialidemokraatti -lehden työmarkkinatoimittajana ja kolumnistina, sitten 1980-luvulla Työväen Sivistysliiton Aikamerkki-lehden päätoimittajana ja 1990-luvulla Ydin-lehden toisena päätoimittajana. Vuonna 1993 hän väitteli tohtoriksi Tampereen yliopistossa aiheenaan suomalainen kulttuurijournalismi. Vuoden 1984 kuntavaaleissa 27-vuotias Minkkinen valittiin Helsingin kaupunginvaltuustoon SDP:n edustajana. Merja Minkkinen kuului 1970-luvulla työväenlauluryhmään nimeltä Solid ja sävelsi lauluja muun muassa Federico García Lorcan ja suomalaisrunoilijoiden teksteihinSäveltäjähaku, Fenno- musiikkiarkisto. Viitattu 11.4.2023.. Vuonna 2019 hän piti oman sävellyskonsertin Kinaporin palvelukeskuksessa Helsingissä. Minkkinen on toimittanut useita työväenlaulukirjoja ja isästään, opetusneuvos Olavi Hurrista elämäkerran Oikeastaan aika mielenkiintoinen elämä (2011). Minkkinen on puhunut julkisuudessa syömishäiriöstään, jonka takia hän joutui 45-vuotiaana työkyvyttömyyseläkkeelle. ==Teoksia== * Rauhanlauluja (Rauhankirjat 1982) * Rauhanlauluja 2 (Rauhankirjat 1984) * Naislaulukirja (Työväenmusiikki-instituutti 1986) * Ihmisläheinen juttu (kolumnikokoelma, Tammi 1986) * Tuule tuuli leppeämmin missä köyhä raataa. Sosiaalihallituksen viisuopas (Sosiaalihallitus 1988) * Kulttuuriosasto. Symboliset taistelut, sukupolvikonflikti ja sananvapaus viiden pääkaupunkilehden kulttuuritoimituksissa 1945–80. Väitöskirja, Tampereen yliopisto 1993. * Oikeastaan aika mielenkiintoinen elämä (TSL 2011) * Feministilaulukirja (Demarinaiset 2012) ==Lähteet== Luokka:Suomalaiset päätoimittajat Luokka:Suomalaiset tietokirjailijat Luokka:Helsingin kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1957 syntyneet Luokka:Elävät henkilöt
Julia Ståhle

Julia Ståhle (s. 1997 Espoo) on suomalainen nuorisopoliitikko ja RKP-nuorten puheenjohtaja toukokuusta 2022 lähtien. == Tausta == Ståhle syntyi Espoossa vuonna 1997. Koulutukseltaan Ståhle on yhteiskuntatieteiden kandidaatti, minkä lisäksi hän on opiskellut myös hallintotieteitä Helsingin yliopistossa. == Poliittinen ura == Ståhle lähti mukaan politiikkaan opiskelijajärjestöissä, joissa hän toimi aluksi sitoutumattomana. Toukokuussa 2022 Ståhle valittiin RKP-nuorten puheenjohtajaksi Frida Sigfridsin seuraajaksi. Tätä ennen Ståhle istui nuorisojärjestön liittohallituksen jäsenenä. Helmikuussa 2024 Ståhle ilmoitti, ettei hae enää jatkokautta nuorisojärjestön puheenjohtajaksi. Sen sijaan hän ilmoitti lähtevänsä ehdolle kesäkuun eurovaaleissa. ==Yksityiselämä== Ståhle jäi leskeksi ollessaan 20-vuotias, kun tämän mies kuoli aivosyöpään. Parilla oli yksi lapsi, jonka yksinhuoltajaksi Ståhle jäi miehensä kuoleman jälkeen. == Lähteet == Luokka:Svensk Ungdomin puheenjohtajat Luokka:Vuonna 1997 syntyneet Luokka:Elävät henkilöt
Pavel Goldin

Pavel Goldin (; 4. joulukuuta 1978 Krim, Neuvostoliitto) on ukrainalais- venäläinen runoilija. == Suku ja koulutus == Pavel Goldin on eläintieteen tohtori ja valmistunut vuonna 2000 biologiasta V. I. Vernadskin Taurian kansallisesta yliopistosta () Simferopolissa, jossa hän on työskennellyt eläintieteen osastolla vuosina 2005–2014 evoluutiobiologina delfiinifossiilien asiantuntijana. Ennen maaliskuussa 2014 tapahtunutta Venäjän suorittamaa Krimin miehitystä hän asui Simferopolissa Krimillä. Hän lähti Krimiltä vuonna 2014, työskenteli Tanskassa vuoteen 2015 asti ja on asunut sekä työskennellyt vuodesta 2016 lähtien Kiovassa ja Tšernihivissä. == Kirjallinen ura == Goldin on ollut runojulkaisu Vozduhin (ven. Воздух, 'Ilma') vakiokirjoittaja. Hän on kirjoittanut kolme venäjänkielistä runokirjaa: Korvallisten Tuhkimoparvi (Ушастых золушек стая, 2006); Hyvä vene ei tarvitse päätä ja tassuja (Хорошая лодка не нуждается в голове и лапах, 2009) ja Tšongulek: Sonetit ja laulut. Tekstit, jotka on kirjoitettu tekijän tietämättä (Чонгулек. Сонеты и песни. Тексты, написанные без ведома автора, 2012), jotka ovat julkaisseet moskovalaiset kustantajat ARGO-RISK ja NLO. Hän julkaisut runoutta antologiassa Ulysses Liberated (Освобождённый Улисс, modernia venäläistä runoutta Venäjän ulkopuolella), vuosikirjassa Babilon (ven. Вавилон), aikakauslehdissä Zerkalo (ven. Зеркало, 'Peili'), Kreštšatik (ven. Крещатик), Ural (ven. Урал) ja Krimin runoilijoiden kokoelmassa "8" vuonna 1999 sekä internetissä. Pavel Gol'din on merkittävä venäläinen nykyrunoilija. == Aiheesta muualla == * Pavel Goldin Vavilon runo-verkkosivulla (venäjäksi) * Pavel Goldin "Uusi kartta venäläisestä kirjallisuudesta" verkkosivulla (venäjäks)i * Pavel Goldinin bibliografia (venäjäksi) == Lähteet == Luokka:Elävät henkilöt Luokka:Venäjänkieliset kirjailijat Luokka:Evoluutiobiologit Luokka:Runoilijat Luokka:Vuonna 1978 syntyneet
Dagblaðið Vísir

Dagblaðið Vísir on islantilainen iltapäivälehti. Se perustettiin vuonna 1910 nimellä Vísir, mutta vuonna 1975 osa sen toimittajista irtautui poliittisten erimielisyyksien vuoksi omaksi Dagblaðið-nimiseksi lehdekseen. Lehdet yhdistyivät uudelleen 1981. Vuodesta 2006 DV on ilmestynyt paperisena kerran viikossa. ==Lähteet== ==Aiheesta muualla== * Lehden verkkosivut Luokka:Islantilaiset lehdet Luokka:Sanomalehdet
Anna Bugge-Wicksell

Anna Kristine Margrete Bugge-Wicksell (17. marraskuuta 1862 Egersund – 19. helmikuuta 1928 Tukholma) oli norjalais-ruotsalainen juristi, diplomaatti ja naisasianainen. Hän johti Norjan naisasialiittoa vuosina 1888–1890. Bugge- Wicksell eli vuodesta 1889 avoliitossa ruotsalaisen taloustieteen professori Knut Wicksellin kanssa, johon oli tutustunut Pariisissa. Bugge-Wicksell opiskeli Lundin yliopistossa 1904–1911 ja istui Lundin kaupunginvaltuustossa 1913–1916. Bugge-Wicksell osallistui Ruotsissa Landsföreningen för kvinnans politiska rösträtt (LKPR) -järjestön toimintaan sekä oli mukana useissa rauhanyhdistyksissä. Vuonna 1920 hänet valittiin Ruotsin Kansainliiton delegaatioon. Bugge-Wicksell piti tärkeänä, että työväestön naiset saataisiin järjestäytymään naisasialiikkeen piiriin. Taloudellinen itsenäisyys oli hänen mukaansa edellytys sille, että naiset pääsevät osallisiksi yhteiskuntaan, ja hän arvosteli varsinkin aviopuolisoiden yhteistaloutta, jossa mies hallitsi myös naisen omaisuutta. Suffrage Alliance Congress, London 1909.jpg|Bugge- Wicksell (alarivissä toinen vas.) kansainvälisessä suffragettien kongressissa Lontoossa 1909. ==Lähteet== ==Aiheesta muualla== Luokka:Norjalaiset feministit Luokka:Norjalaiset juristit Luokka:Ruotsalaiset diplomaatit Luokka:Vuonna 1862 syntyneet Luokka:Vuonna 1928 kuolleet
Sanremon ralli 1982

Sanremon ralli 1982 (viralliselta nimeltään 24. Rallye Sanremo) oli rallin maailmanmestaruussarjan kilpailu kaudella 1982. Kilpailu järjestettiin 3. - 8\. lokakuuta 1982 Sanremossa. Kilpailu oli kauden kymmenes ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Stig Blomqvist Björn Cederberg Audi Quattro 8:37.47 0.0 2\. Hannu Mikkola Arne Hertz Audi Quattro 8:40.03 +2.16 3\. Walter Röhrl Christian Geistdörfer Opel Ascona 400 8:40.14 +2.27 4\. Michèle Mouton Fabrizia Pons Audi Quattro 8:40.59 +3.12 5\. Henri Toivonen Fred Gallagher Opel Ascona 400 8:41.43 +3.56 6\. Michele Cinotto Emilio Radaelli Audi Quattro 8:55.51 +18.04 7\. Anders Kulläng Bruno Berglund Mitsubishi Lancer 2000 Turbo 9:02.09 +24.22 8\. Massimo Biasion Tiziano Siviero Opel Ascona 400 9:25.50 +48.03 9\. Livio Lupidi Arles Montenesi Renault 5 Turbo 9:40.03 +1:02.16 10\. Vittorio Caneva Loris Roggia Citroën Visa 10:03.48 +1:26.01 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 1982 Luokka:Sanremon ralli
Martin Holmes

Martin Holmes (25. huhtikuuta 1940 Ashtead, Surrey, Englanti – 11. kesäkuuta 2020) oli rallin kartanlukija ja toimittaja. Holmes aloitti toimittajana vuonna 1974 ja oli paikalla yli 500 rallissa. Holmes osallistui ensimmäiseen kilpailuun kartanlukijana vuonna 1959 ja toimi kartanlukijana myös useille suomalaisille rallikuljettajille. Holmesin kirjoituksia julkaistiin aluksi Motoring News -lehdessä, josta hän siirtyi Autosport-lehteen. Holmes kuoli sairastuttuaan syöpään. Holmes oli kartanlukijana muun muassa Andy Dawsonille, Pentti Airikkalalle, Ove Anderssonille ja Jean Ragnottille. Holmes kirjoitti myös rallin vuosikirjoja ja hänen kirjallinen tuotantonsa on joillekin hänen suurin perintönsä. Hän julkaisi World Rallying -kirjoja ja välitti ystävänsä Maurice Seldenin ottamia valokuvia Martin Holmes Rallying -toimistonsa kautta. == Lähteet == Luokka:Englantilaiset kartanlukijat Luokka:Moottoriurheilutoimittajat Luokka:Vuonna 1940 syntyneet Luokka:Vuonna 2020 kuolleet
Portobello Road

Portobello Road on katu Lontoon Notting Hillissä Kensington and Chelsean kaupunkipiirissä. Se ulottuu Notting Hillin halki Pembridge Roadilta kaakossa Wornington Roadille luoteessa kutakuinkin Ladbroke Groven suuntaisena. Portobello Roadilla on toiminut pitkään kuuluisa katutori, Portobello Road Market, jossa kaupataan etenkin antiikkia mutta myös vaatteita ja kasviksia. Vilkkain toripäivä on lauantai. Alkujaan Portobello Road oli mitätön maalaispolku, joka yhdisti Notting Hillin ja Kensal Greenin kylät 1700- ja 1800-luvuilla toisiinsa. Se tunnettiin nimellä Green Lane ennen kuin nimi vaihtui nykyiselleen lähistöllä sijainneen Porto Bellon maatilan mukaan. Maatila oli saanut nimensä panamalaiselta Portobelon kaupungilta, jonka britit valloittivat espanjalaisilta 1739 Jenkinsin korvan sodassa. Notting Hillin itäpuolella sijaitsevan Paddingtonin asukasmäärän kasvaessa Portobello Roadin varrelle perustettiin kauppoja, joissa Paddingtonin asukkaat saattoivat käydä ostoksilla. Kauppojen lomaan ilmestyi vähitellen myös rivitaloja sekä varakkaille asukkaille että heidän palvelusväelleen ja työläisille. Viimeisenä rakennettiin kadun pohjoispää, jonka tuntumaan avattiin Hammersmith & City Lineen kuuluva Ladbroke Groven metroasema 1864. 1900-luvulla Portobello Roadin aluetta kehitettiin vain vähän. 1980-luvulla tapahtuneen keskiluokkaistumisen myötä kadun ympäristö muuttui työväenluokkaisesta alueesta yhdeksi Lontoon suosituimmista asuinpaikoista. Monien muiden Lontoon katutorien tapaan Portobello Roadilla kaupattiin aluksi enimmäkseen ruokaa ja taloustavaroita. 1940-luvulla sinne alkoi ilmestyä ensin romukauppiaita ja sitten antiikkikauppiaita. Vaikka antiikki on yhä Portobello Roadin tunnetuin kauppatavara, kadulla kaupataan paljon muutakin. Se jaetaan summittaisesti seuraaviin viiteen vyöhykkeeseen tarjonnan perusteella: * käytetyt tavarat (Golborne Road – Westway) * vaatteet ja muoti (Westway) * taloustavarat (Westway – Talbot Road) * hedelmät, vihannekset ja muu ruoka (Talbot Road – Elgin Crescent) * antiikki (Elgin Crescent – Chepstow Villas). == Lähteet == Luokka:Notting Hill Luokka:Lontoon kadut Luokka:Lontoon nähtävyydet